- Hindi News
- National
- सांचौर, रानीवाड़ा और जसवंतपुरा सहित 138 गांवों में होली के बाद पहुंचेगा नर्मदा का पानी
सांचौर, रानीवाड़ा और जसवंतपुरा सहित 138 गांवों में होली के बाद पहुंचेगा नर्मदा का पानी
नर्मदानहर परियोजना के तहत रानीवाड़ा, जसवंतपुरा सांचौर सहित 138 गांवों में पेयजल आपूर्ति के लिए पहाड़पुरा में बने रहे डीआर प्रोजेक्ट का कार्य जल्द ही पूर्ण होने वाला है। विभाग की ओर से पहाड़पुरा में बनी रॉ वॉटर डिग्गी में टेस्टिंग के लिए पानी भरा जा रहा है, फिर पंपिंग स्टेशन से तीन शहरों के लिए लगाई गई पाइप लाइन में पानी डालकर टेस्टिंग कर तीनों शहरों में पहुंचाया जाएगा। जानकारी के अनुसार 138 गांवों तीन शहरों में पेयजल व्यवस्था स्थानीय भू जल स्रोतों पर आधारित होने के कारण यहां के लोगों को फ्लोराइडयुक्त खारा पानी पीने को मजबूर होना पड़ रहा था। अब इस प्रोजेक्ट के सुचारू हो जाने से लोगों को फायदा मिलेगा।
यहक्षमता है रॉ वॉटर डिग्गी की
पहाड़पुरामें बने डीआर प्रोजेक्ट को अगार की सरहद में नर्मदा मुख्य कैनाल से जोड़ा गया है। अगार से पहाड़पुरा तक करीब 4.5 किलोमीटर तक लंबी 900 एमएम व्यास वाली पाइपलाइन लगाई गई। जिसमें नर्मदा कैनाल अगार सरहद में 5 पंप भी लगाए गए हैं, जिनमें से 2 पंप लगातार चलते रहेंगे एवं 3 पंप रिजर्व रहेंगे। वहीं पंपों से पानी पहाड़पुरा में बनी 105 करोड़ लीटर क्षमता वाली स्टोरेज डिग्गी में डाला जाएगा। जहां पानी डालने का विभाग ने कार्य भी शुरू कर दिया है। इसमें 22 दिन तक स्टोरेज पानी रखने की क्षमता होगी।
^सांचौर शहरवासी वर्षों से शुद्ध पानी का इंतजार कर रहे थे, अब इस प्रोजेक्ट के पूरा होते ही शहरवासियों का सपना पूरा हो जाएगा। होली के बाद से ही पानी सप्लाई होने की उम्मीद है। -दिलीपराठी, उपाध्यक्ष, नगरपालिका सांचौर
^कार्य करीबन पूर्ण होने की स्थिति में ही है। अब रॉ वॉटर डिग्गी में पानी को स्टॉक किया जा रहा है। जिसको भरने के बाद राजीकावास तक पाइपलाइन मे डालकर टेस्टिंग किया जाएगा। वहीं सांचौर शहर के लिए अलग पाइपलाइन डालकर कार्य पूर्ण कर दिया गया है। जो दस दिनों तक माखूपुरा तक दे दिया जायेगा। जिसके बाद जलदाय विभाग शहर को पानी सप्लाई कर सकेगा। -के एल कांत, एसई, नर्मदा नहर पेयजल परियोजना
जल्द सौंपेंगे जलदाय विभाग को
पाइपलाइनका कार्य पूरा होने के बाद यह कार्य जलदाय विभाग को सौंप दिया जाएगा। जिसके बाद जलदाय विभाग शहर में पानी की सप्लाई के लिए कार्य करेगा, फिर जलदाय विभाग माखुपुरा से सांचौर शहर में सप्लाई करेगा। इसकी व्यवस्था जलदाय विभाग को ही बनानी पड़ेगी।
{प्रथम चरण में वर्ष 2026 तक प्रतिदिन 4.62 करोड़ लीटर पानी मिलेगा
{द्वितीय चरण में वर्ष 2026 से 2041 तक 5.85 करोड़ लीटर पानी प्रतिदिन मिलेगा
इतना पानी करवाएंगे उपलब्ध
डीआरप्रोजेक्ट के तहत सांचौर विधानसभा क्षेत्र के 42 गांव सांचौर शहर सहित रानीवाड़ा विधानसभा क्षेत्र के 96 गांवों के लोगों को पीने के लिए मीठा पानी मुनासिब होगा। उक्त परियोजना से प्रथम फेज में वर्ष 2026 तक प्रतिदिन 4.62 करोड़ लीटर प्रतिदिन पानी उपलब्ध करवाने तथा द्वितीय फेज में वर्ष 2041 तक 5.80 करोड़ लीटर प्रतिदिन पानी उपलब्ध करवाया जा सकेगा।
पूरा हुआ पंप हाउस का कार्य
जिलेके 138 गांव तीन शहरों को मीठा पानी पिलाने के उद्देश्य से सांचौर के निकट पहाड़पुरा गांव में डीआर सांचौर-रानीवाड़ा कलां- जसवंतपुरा पेयजल परियोजना के प्रथम चरण में आगार गांव में नहर के आहरण तथा पहाड़पुरा पर इसके डिग्गी में भण्डारण, फिल्टर, स्वच्छ जल के भण्डारण तथा पंपिग का प्रबंध किया गया है। स्वच्छ जल को पहाड़पुरा से अंतिम बिंदु राजीकावास, बडग़ांव धनोल तक पहुंचाने के लिए कुल 125 किमी लंबाई में पाइपलाइन एवं पहाड़पुरा, सरनाऊ, कुड़ा एवं रानीवाड़ा कला में उच्च क्षमता की पंपिंग स्टेशन के लिए पम्प हाउस का सिविल मेकेनिकल इलेक्ट्रिक कार्य भी पूर्ण होने वाला है। होली के त्योहार तक पहाड़पुर से माखुपुरा तक 6 किमी पाइप डालने का कार्य पूरा हो जाएगा एवं दो पंपिंग स्टेशन भी लग चुके है। इस कार्य योजना पर 135.85 करोड़ रुपए खर्च किए जा रहे हैं।
सांचौर. पहाड़पुरा में भरी जा रही रॉ वॉटर डिग्गी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva